ส.ส.ธณิกานต์ เสนอ ฟื้นงานประเพณี ถนนสายไม้ กระตุ้น ศก.หลังโควิดคลี่คลาย
น.ส.ธณิกานต์ พรพงษาโรจน์ ส.ส.กทม.พรรค พปชร. เสนอ สภาฯ ส่งเสริมกิจการชุมชนถนนสายไม้ ย่านบางโพ ชู ไอเดีย อบรมการตลาดออนไลน์ และฟื้นงานประเพณี ถนนสายไม้ กระตุ้นเศรษฐกิจ ฟื้นชุมชนหลังโควิด-19 คลี่คลายน.ส.ธณิกานต์ พรพงษาโรจน์ ส.ส.กทม.เขตบางซื่อ-ดุสิต พรรคพลังประชารัฐ ได้หารือและนำเสนอปัญหาผลกระทบทางเศรษฐกิจ ที่เกิดจากวิกฤติการแพร่ระบาดไวรัสโควิด-19 ของกลุ่มผู้ประกอบการย่านประชาคมประชานฤมิตร ที่เป็นย่านเศรษฐกิจสำคัญในเขตบางซื่อ มีชื่อเสียงด้านการทำเฟอร์นิเจอร์ ของตกแต่งจากไม้ ที่มีคุณภาพระดับประเทศ พร้อมเสนอแนวทางส่งเสริมธุรกิจดังกล่าวไปยังหน่วยงานที่เกี่ยวข้องน.ส.ธณิกานต์ กล่าวว่า จากการลงพื้นที่เยี่ยมเยียนกลุ่มผู้ประกอบการย่านประชาคมประชานฤมิตร ที่เป็นแหล่งเฟอร์นิเจอร์สินค้าไม้ชื่อดังย่านบางโพ พบว่า มีผู้ประกอบการรายย่อยกว่า 200 รายตลอด 2 ฝั่งถนนระยะทาง 1 กิโลเมตร กำลังประสบปัญหาทางเศรษฐกิจ เนื่องจากการแพร่ระบาดของไวรัสโควิด-19 และเมื่อได้ปรึกษาหารือแนวทางการเพิ่มช่องทางสร้างรายได้ร่วมกันแล้ว ตนจึงได้นำเสนอต่อสภาฯ หารือเพื่อให้มีการจัดการเพิ่มช่องทางสร้างรายได้อย่างเร่งด่วน เพื่อให้ผู้ประกอบการระบายขายสินค้าที่มีอยู่ในสต๊อกได้ และให้มีเงินสดหมุนเวียนในธุรกิจเร็วที่สุดการเพิ่มช่องทางสร้างรายได้ของกลุ่มผู้ประกอบการดังกล่าว สามารถแบ่งออกเป็นการเพิ่มช่องทางจัดจำหน่ายสินค้าทางการตลาดออนไลน์ (Marketing Online) และการจัดกิจกรรมในพื้นที่เพื่อประชาสัมพันธ์สินค้าและสร้างโอกาสให้ผู้ขายพบผู้ซื้อทั้งในรูปแบบ Business-to-Customer (B2C) และ Business-to-Business (B2B) โดยจัดเป็นกิจกรรม ถนนสายไม้ ถนนคนเดินของผลิตภัณฑ์เฟอร์นิเจอร์ไม้แห่งเดียวของไทยขึ้นมาใหม่ ซึ่งถนนสายไม้เคยจัดเป็นงานประเพณีประจำปีตั้งแต่ปี 2542 แต่ได้หยุดไปเมื่อหลายปีก่อน ดังนั้นตนจึงเสนอขอให้หน่วยงานที่เกี่ยวข้อง อาทิ กทม. การท่องเที่ยวแห่งประเทศไทย กรมส่งเสริมวัฒนธรรม กระทรวงดิจิทัลเพื่อเศรษฐกิจและสังคม สนับสนุนส่งเสริมให้มีการจัดอบรมเรื่องการทำตลาดออนไลน์ให้กับกลุ่มผู้ประกอบการ และเร่งจัดกิจกรรมถนนสายไม้ เมื่อสถานการณ์โรคระบาดคลี่คลายทันที เพื่อให้กลุ่มผู้ประกอบการมีรายได้เพิ่มขึ้น ยกระดับเศรษฐกิจของชุมชนให้ทันยุคทันสมัย เป็นสากล น.ส.ธณิกานต์ ทิ้งท้าย
น.ส.ธณิกานต์ พรพงษาโรจน์ ส.ส.กทม.พรรค พปชร. เสนอ สภาฯ ส่งเสริมกิจการชุมชนถนนสายไม้ ย่านบางโพ ชู ไอเดีย อบรมการตลาดออนไลน์ และฟื้นงานประเพณี ถนนสายไม้ กระตุ้นเศรษฐกิจ ฟื้นชุมชน 
โควิด-19,ไวรัสโคโรนา,พลังประชารัฐ,ธณิกานต์ พรพงษาโรจน์,ชุมชนถนนสายไม้,งานประเพณี ถนนสายไม้,ส.ส.กทม.พปชร.,ข่าวทั่วไป